joelniklaus/EU_Wikipedias huggingface dataset:
Δισκογραφία των Guns N' Roses

Οι Guns N' Roses είναι ένα αμερικανικό hard rock συγκρότημα, το οποίο ιδρύθηκε το 1985 από τον τραγουδιστή Αξλ Ρόουζ (Axl Rose) και τους κιθαρίστες Τρέισι Γκανς (Tracy Guns)και Ίζυ Στράντλιν  (Izzy Stradlin). Το 1986 οι Ρόουζ, Στράντλιν (Rose Stradlin), Slash, Νταφ ΜαΚέγκαν (Duff McKagan) και Στίβεν Άντλερ υπέγραψαν με τη δισκογραφική Geffen και κυκλοφόρησαν το EP Live ?!*@ Like a Suicide. Ακολούθησε ο δίσκος Appetite for Destruction, ο οποίος κρατά την θέση του debut album με τις περισσότερες πωλήσεις παγκοσμίως (30.000.000). Ο δίσκος G N' R Lies του 1988, αποτελούμενος από το EP Live ?!*@ Like a Suicide και 4 ακουστικά κομμάτια, ήταν και ο τελευταίος με τον Άντλερ. Το 1991 κυκλοφόρησαν τα Use Your Illusion I και II και γνώρισαν μεγάλη επιτυχία. Ήταν οι πρώτοι με τον ντράμμερ Ματ Σόρουμ (The Cult) και τον πιανίστα Ντίζυ Ριντ (Dizzy Reed). Ήταν επίσης και οι τελευταίοι με τον ιδρυτικό κιθαρίστα Ίζυ Στράντλιν. Το 1993 ήρθε το "The Spaghetti Incident?" με επανεκτελέσεις παλαιότερων punk και hard rock κομματιών. Την υπόλοιπη δεκαετία η μπάντα παρέμεινε αδρανής, ενώ μέχρι το 1997 τα περισσότερα μέλη είχαν αποχωρήσει. Οι νέοι Guns N' Roses, Ρόουζ, Ριντ, Πωλ Τομπάιας, Ρόμπιν Φινκ, Τόμμυ Στίνσον, Κρις Πίτμαν και Τζος Φριζ, άρχισαν να δουλεύουν σε νέο υλικό το 1999. Το 2000 ένας νέος δίσκος ήταν σχεδόν έτοιμος, ωστόσο επαναηχογραφήθηκε εντελώς. Τα επόμενα 7 χρόνια βρήκαν τους Guns N' Roses με πολλές αλλαγές μελών, ανάμεσά τους και ο ντράμερ Μπράιαν Μέντια και ο κιθαρίστας Buckethead. Ο δίσκος, με την κυκλοφορία του αναβεβλημένη αρκετές φορές, βγήκε το 2008 και έφερε το όνομα Chinese Democracy. Τα έτη 2009-15 το συγκρότημα περιόδευε με τους Ρόουζ, Ριντ, Στίνσον, Πίτμαν, Ρίτσαρντ Φόρτους, Bumblefoot, Φρανκ Φέρρερ και DJ Ashba, ενώ ο πρώην μπασίστας Νταφ ΜαΚέγκαν έκανε συχνές εμφανίσεις. Το 2016 πραγματοποιήθηκε η επίσημη επιστροφή των ΜαΚέγκαν και Slash. Οι Guns N' Roses αποτελούνται τώρα από τους Ρόουζ, Slash, ΜαΚέγκαν, Ριντ, Φόρτους, Φέρρερ και την Μελίσσα Ριζ.

Άλμπουμ

Στούντιο Άλμπουμ 
 Appetite for Destruction (1987)
 G N' R Lies (1988)
 Use Your Illusion I (1991)
 Use Your Illusion II (1991)
 "The Spaghetti Incident?" (1993)
 Chinese Democracy (2008)

Ζωντανές ηχογραφήσεις 
 Live Era '87-'93 (1999)

Συλλογές 
 Use Your Illusion (1998)
 Greatest Hits (2004)

EP 
 Live ?!*@ Like a Suicide (1986)
 Live from the Jungle (1988)
 The "Civil War" EP (1993)

Βίντεο άλμπουμ 
 Use Your Illusion I (1992)
 Use Your Illusion II (1992)
 Welcome to the Videos (1998)
 Appetite for Democracy 3D (2014)

Singles 
 It's So Easy / Mr. Brownstone (1987)
 Welcome to the Jungle (1987)
 Sweet Child o' Mine (1988)
 Paradise City (1988)
 Patience (1989)
 Nightrain (1989)
 You Could Be Mine (1991)
 Don't Cry (1991)
 Live and Let Die (1991)
 November Rain (1992)
 Knockin' On Heaven's Door (1992)
 Yesterdays (1992)
 Civil War (1993)
 Ain't It Fun (1993)
 Estranged (1994)
 Since I Don't Have You (1994)
 Sympathy for the Devil (1994)
 Chinese Democracy (2008)

Promo 
 My Michelle (1989)
 14 Years (1991)
 Preety Tied Up (1992)
 Dead Horse (1993)
 Hair of the Dog (1993)
 Oh My God (1999)
 Better (2008)
 Street of Dreams (2008)

Guns N' Roses
Γεννάδιος Ξενοδόχοφ

Ο Γεννάδιος Ξενοδόχωφ (γεννήθηκε στις 30 Μαΐου 1988) στην Τιφλίδα, Γεωργία, (πρώην Σοβιετική Ένωση), είναι επαγγελματίας Έλληνας ποδοσφαιριστής. Παίζει ως Τερματοφύλακας για τον Α.Σ. Ολυμπιακό Βόλου στην Football League

Συλλογική καριέρα 
Ξεκίνησε την καριέρα του από τις ομάδες νέων του ΟΦΗ. Είχε δοθεί δανεικός στα κρητικά σωματεία Εργοτέλη και Ολυμπιακό Χερσονήσου μέχρι τις 31 Αυγούστου 2012, όταν υπέγραψε με Θρασύβουλο Φυλής. Ένα χρόνο αργότερα μετακόμισε στη Δόξα Δράμας. Στις 24 Αυγούστου του 2013 εντάχθηκε στη Ζάκυνθο , όπου είχε παραγωγικές σεζόν, κάνοντας 44 εμφανίσεις. Στις 17 Ιουλίου 2015 υπέγραψε με την ΑΕ Λάρισας.  

Στις 28 Νοεμβρίου 2015, σκόραρε το πρώτο γκολ στην καριέρα του, με μια κεφαλιά βοηθώντας την ομάδα του να αποδράσει με μια 1-1 εκτός έδρας ισοπαλία κόντρα στην Παναχαϊκή για την Β΄ Εθνική, διατηρώντας το αήττητο της ομάδας του για 10ο συνεχόμενο παιχνίδι.

Αναφορές

Εξωτερικοί σύνδεσμοι 
 arenalarissa.gr
 Ionian TV συνέντευξη (βίντεο)
 youtube συνέντευξη (βίντεο)

Ποδοσφαιριστές Α.Ε. Λάρισας
Τερματοφύλακες ποδοσφαιριστές
Ποδοσφαιριστές Δόξας Δράμας
Ποδοσφαιριστές Εργοτέλη
Έλληνες ποδοσφαιριστές
Ποδοσφαιριστές ΟΦΗ
Έλληνες της Γεωργίας
Ποδοσφαιριστές Θρασύβουλου Φυλής
Ποδοσφαιριστές Α.Π.Σ. Ζακύνθου
Τερματοφύλακες ποδοσφαιριστές που έχουν βάλει γκολ
Σ. Ν. Μπέρμαν

Ο Σάμιουελ Ναθάνιελ Μπέρμαν (αγγλικά: Samuel Nathaniel Behrman, 9 Ιουνίου 1893 - 9 Σεπτεμβρίου 1973) ήταν Αμερικανός δραματουργός, σεναριογράφος, βιογράφος και μακροχρόνιος συγγραφέας στο The New Yorker. Ο Γιος του Ντέιβιντ Μπέρμαν, είναι δημοφιλής μουσικός. Έλκει την καταγωγή του από τη σημερινή Λιθουανία, από όπου οι γονείς του έφυγαν και μετανάστευσαν στις ΗΠΑ. Ο Μπέρμαν γεννήθηκε στη Μασαχουσέτη. Από μικρός αγάπησε το θέατρο, ενώ ξεκίνησε τη συγγραφή από τη δεκαετία του 1920, και έως τη δεκαετία του 1940, θεωρούνταν από τους σπουδαιότερους δραματουργούς στο είδος της κωμωδίας, στο Μπρόντγουεϊ. Μερικά από τα πιο γνωστά του σενάρια στη μεγάλη οθόνη είναι τα εξής, μεταξύ άλλων: Άννα Καρένινα (1935), Υπό την Σκιάν της Λαιμητόμου (1935), Η Γέφυρα της Αμαρτίας (1940) και Κβο Βάντις (1951).

Παραπομπές 

Βιβλιογραφία
Atkinson, Brooks. Broadway.  New York: Atheneum, 1970.
Reed, Kenneth T. S. N. Behrman. Twayne Publishers, 1975.

Εξωτερικοί σύνδεσμοι 
 S. N. Behrman Papers at the New York Public Library
 S. N. Behrman Papers at the Wisconsin Center for Film and Theater Research
 Samuel N.Behrman at IMDB
 S. N. Behrman at IBDB
 S.N. Behrman Biography, Photos and Works
 SNBehrman.com – An electronic archive including plays

Αμερικανοί θεατρικοί συγγραφείς
Αμερικανοί σεναριογράφοι
Θεόδωρος Αντωνίου

Ο Θεόδωρος Αντωνίου (10 Φεβρουαρίου 1935 – 26 Δεκεμβρίου 2018) ήταν Έλληνας συνθέτης και μαέστρος. Τα έργα του ποικίλουν από όπερες και χορωδιακά, έργα μουσικής δωματίου και σόλο ορχηστρικά έργα μέχρι έργα για τον κινηματογράφο και το θέατρο. Εκτός από την καριέρα του ως συνθέτης και διευθυντής ορχήστρας, κατείχε επίσης τη θέση του καθηγητή σύνθεσης στο Πανεπιστήμιο της Βοστώνης.  

Το 2004 τιμήθηκε με το Βραβείο Herder από το Alfred Toepfer Stiftung F. V. S.

Καριέρα 
Ο Θεόδωρος Αντωνίου γεννήθηκε στην Αθήνα. Είχε σπουδάσει βιολί, φωνητική και σύνθεση στο Εθνικό Ωδείο Αθηνών, το Ελληνικό Ωδείο και διεύθυνση ορχήστρας στο Hochschule für Musik και στο Διεθνές Μουσικό Κέντρο στο κέντρο της πόλης: Ντάρμσταντ. Ήταν καθηγητής στο Πανεπιστήμιο του Στάνφορντ, το Πανεπιστήμιο της Γιούτα, τη Φιλαδέλφεια Μουσική Ακαδημία και στο Πανεπιστήμιο της Βοστώνης, όπου υπηρέτησε από το 1978. Επίσης, διηύθυνε τη μουσική ορχήστρα Alea III, που είχε την έδρα της στο Πανεπιστήμιο της Βοστόνης.

Ως μαέστρος είχε συνεργαστεί με ορχήστρες, μικρές και σύνολα, και μουσικούς οργανισμούς σε όλο τον κόσμο. Είχε ασχοληθεί με πολλές μεγάλες ορχήστρες και μουσικά σύνολα, όπως τη Συμφωνική Ορχήστρα της Βοστώνης Αίθουσα Παίκτες, το Ραδιόφωνο Ορχήστρες του Βερολίνου και του Παρισιού, το Βαυαρικό Ραδιόφωνο Ορχήστρα, ο συναυλιακός χώρος Tonhalle Orchestra (Ζυρίχη), η Εθνική λυρική σκηνή, και το Berkshire Κέντρο Μουσικής Ορχήστρας. Το 1974 συμμετείχε ως βοηθός σκηνοθέτη σύγχρονης δραστηριότητες στο Tanglewood Music Center σε Lennox, Μασαχουσέτη, και κατείχε αυτή τη θέση μέχρι το καλοκαίρι του 1985. Ως ενθουσιώδης και δραστήρια ερμηνευτής της νέας μουσικής, Αντωνίου έχει ιδρύσει διάφορα σύγχρονα σύνολα μουσικής, συμπεριλαμβανομένης της ΑΛΈΑΣ II στο Πανεπιστήμιο του Στάνφορντ; ALEA III, στο Πανεπιστήμιο της Βοστόνης * η Φιλαδέλφεια Νέα Μουσική Ομάδα και το Ελληνικό συγκρότημα Σύγχρονης Μουσικής. Διευθύνει επίσης την ALEA III International Composition competition. Επιπλέον, κατείχε τη θέση του προέδρου του Εθνικού ελλήνων Μουσουργών Association και διευθυντής της η Πειραματική Σκηνή της Εθνικής Όπερας της Ελλάδος από το 1989.

Ήταν μέλος της Ακαδημίας Αθηνών.

Αναφορές

Συνεντεύξεις
 "Η πρόκληση της μουσικής δημιουργίας," συνέντευξη σε φοιτητές του Τμήματος Μουσικών Σπουδών Α.Π.Θ., Αθήνα, 7 Ιουλίου 1994
Ilias Chrissochoidis (επιμ). "'Η δημιουργία πρέπει να είναι πρόκληση... Όταν ένας συνθέτης τυποποιείται νέος, πεθαίνει καλλιτεχνικά και νέος': Μια συζήτηση με τον Θόδωρο Αντωνίου", Μουσικοτροπίες 4/94, 19-28

Κλασικοί συνθέτες του 20ού αιώνα
Έλληνες διευθυντές ορχήστρας
Μέλη της Ακαδημίας Αθηνών
Έλληνες συνθέτες κλασικής μουσικής
Journey (βιντεοπαιχνίδι)

Το Journey είναι indie βιντεοπαιχνίδι δράσης περιπέτειας που αναπτύχθηκε από την εταιρεία thatgamecompany και εκδόθηκε από τη Sony Computer Entertainment για το PlayStation 3. Κυκλοφόρησε στις 13 Μαρτίου του 2012, μέσω του PlayStation Network. Στο Journey ο παίκτης χειρίζεται ένα ανθρωπόμορφο πλάσμα που φορά ένα χαρακτηριστικό χιτώνα, και ταξιδεύει μόνο του σε μία αχανή έρημο, με προορισμό ένα ψηλό βουνό. Κατά τη διάρκεια του παιχνιδιού, μαζεύει κομμάτια κασκόλ, που τον βοηθούν να πηδά ψηλά και να αιωρείται στον αέρα. Η μουσική του παιχνιδιού, η σύνθεση της οποίας έγινε από τον Όστιν Ουιντόρι, ανταποκρίνεται στις πράξεις του παίκτη, ο οποίος για να επικοινωνήσει και να αλληλεπιδράσει με το περιβάλλον του, χρησιμοποιεί μελωδικούς ήχους. Η ιστορία του παιχνιδιού ξεδιπλώνεται μέσω σκαλισμάτων σε κατεστραμμένα κτήρια. 

Οι reviewers επαίνεσαν το Journey για την οπτική και ηχητική του υπόσταση, καθώς και για την αίσθηση της συντροφικότητας που δημιουργείται στο παιχνίδι μεταξύ αγνώστων. Το χαρακτήρισαν ως παρακινητική και συναισθηματική εμπειρία, και το αποκάλεσαν ένα από τα καλύτερα παιχνίδια που έγιναν ποτέ. Το Journey κέρδισε πολλά βραβεία "παιχνιδιού της χρονιάς", ενώ δέχθηκε και άλλα βραβεία και προτάσεις, συμπεριλαμβανομένου του Καλύτερη μουσική soundtrack σε οπτικό μέσο το 2013 στα Βραβεία Γκράμι.

Εξωτερικοί σύνδεσμοι

Βιντεοπαιχνίδια του PlayStation 3
Βιντεοπαιχνίδια του PlayStation 4
Βιντεοπαιχνίδια του 2012
Βιντεοπαιχνίδια τέχνης
Βιντεοπαιχνίδια δράσης περιπέτειας
Βιντεοπαιχνίδια φαντασίας
Βιντεοπαιχνίδια με PhyreEngine
Νικητές AIAS Game of the Year
thatgamecompany
Indie βιντεοπαιχνίδια
Τέρενς Σταμπ

O Τέρενς Σταμπ (Terence Henry Stamp, 22 Ιουλίου 1938) είναι Άγγλος ηθοποιός.

Έχει πάρει μέρος σε πολλές ταινίες και έχει συνεργαστεί με σκηνοθέτες όπως ο Γουίλιαμ Γουάιλερ, ο Πιερ Πάολο Παζολίνι, ο Κεν Λόουτς, ο Τζον Σλέσιντζερ και ο Πίτερ Ουστίνοφ.

Έχει κερδίσει δύο Βραβεία Satellite, μία Χρυσή Σφαίρα και το βραβείο καλύτερου ηθοποιού στο φεστιβάλ των Καννών.

Επιλεγμένη φιλμογραφία

Προσωπική ζωή
Ο Σταμπ είχε σχέση με την Τζούλι Κρίστι, την Μπριζίτ Μπαρντό και την Τζιν Σρίμπτον.

Παραπομπές

Βραβευμένοι με Χρυσή Σφαίρα
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί θεάτρου
Ρόδα Εσπερίων Κέρκυρας

Η Ρόδα Εσπερίων ή Καρουσάδων είναι χωριό κοντά στα βόρεια παράλια της Κέρκυρας.

Γεωγραφία - Ιστορία 
Η Ρόδα απέχει 38,5 χλμ. ΒΔ. από την πόλη της Κέρκυρας και βρίσκεται ανάμεσα στην Αχαράβη (Α.) και το Σιδάρι (Δ.). Ως οικισμός αναφέρεται επίσημα το 1981 να απογράφεται στην τότε κοινότητα Καρουσάδων. Σύμφωνα με το σχέδιο Καλλικράτης και μετά την τροποποίησή του το 2019, μαζί με τον Άγιο Ιωάννη, την Αστρακερή και τους Καρουσάδες αποτελούν τη δημοτική κοινότητα Καρουσάδων που υπάγεται στη στη δημοτική ενότητα Εσπερίων του δήμου Βόρειας Κέρκυρας και σύμφωνα με την απογραφή 2011 έχει πληθυσμό 89 κατοίκους.

Η περιοχή κατοικήθηκε στην αρχαιότητα, όπως μαρτυρούν αρκετά κτηριακά λείψανα. Τα κατάλοιπα δωρικού ναού των κλασικών χρόνων, δυτικά του σύγχρονου οικισμού, αποτελούν το πλέον σημαντικό εύρημα της θέσης. Το 1939 η Αρχαιολογική Εταιρεία ανέσκαψε ένα δωρικό περίπτερο ναό (6 x 11) και έφερε στο φως την κρηπίδα όπως και τμήματα της στέγης του, π.χ. γείσα με γραπτή διακόσμηση, πήλινα ανθέμια και μαρμάρινα ακρωτήρια. Ο ναός χρονολογείται στον 5ο π.Χ. αιώνα. Το έτος 1930 ο τότε Έφορος Αρχαιοτήτων Ιωάννης Παπαδημητρίου εντόπισε κίονες του ναού στην περιοχή που έφερε το όνομα «Άγιος Γεώργιος των στύλων», από όπου προέρχονταν και άλλα spolia που χρησιμοποιήθηκαν σε σύγχρονα κτίσματα του οικισμού της Ρόδας. Το 1939 η Αρχαιολογική Εταιρεία, με επικεφαλής εκ νέου τον Παπαδημητρίου, διεξήγαγε στη θέση την πρώτη ανασκαφή κατά την οποία ήρθαν στο φως η κρηπίδα, οι τοίχοι καθώς και σημαντικά τμήματα της ανωδομής του ναού. Το 1967 σε ανασκαφές της Αρχαιολογικής Υπηρεσίας υπό τον Έφορο Γεώργιο Δοντά εντοπίστηκε και ο ορθογώνιος βωμός ανατολικά του ναού.

Πολλά από τα ευρήματα των ανασκαφών εκτίθενται στο Αρχαιολογικό Μουσείο Κέρκυρας

Δείτε επίσης
Τον γειτονικό και συνώνυμο οικισμό Ρόδα Θιναλίου.

Βιβλιογραφία 
 Γ. Δοντάς, ΑΔ 21, 1966 (1967) Β2, Χρον., 329, πιν. 337 β-γ.
 Γ. Δοντάς, ΑΔ 22, 1967 (1969) Β2, Χρον., 367-368, πιν. 275 δ-ε, σχ. 8.
 Π. Γ. Καλλιγάς, ΑΔ 24, 1969 (1970) Β2, Χρον., 264-265, σχ. 7.
 Κ. Πρέκα-Αλεξανδρή, Οι αρχαιότητες της Κέρκυρας (Αθήνα 2010), 139.
 Α. Χωρέμη-Σπετσιέρη, Τα νησιά του Ιονίου Πελάγους κατά τους ιστορικούς χρόνους, Βιβλιοθήκη της εν Αθήναις Αρχαιολογικής Εταιρείας, αρ. 269 (Αθήνα 2011), 83.

Παραπομπές - Αναφορές 

 http://ww2.archetai.gr/index.php?p=exchavations&poi=141&type=0&title=Ρόδα

Χωριά της Κέρκυρας
Δήμος Κέρκυρας
Καμπανάς

Ο Καμπανάς είναι αρχαιολογική θέση στην Κεφαλλονιά, στην περιοχή της Λειβαθούς, στο χώρο του οποίου βρέθηκε αρχαίο νεκροταφείο.  

Το έτος 1912 η Αρχαιολογική Εταιρεία στο πλαίσιο των ερευνών της στην Κεφαλονιά, οι οποίες έγιναν με δαπάνη του Ολλανδού φιλάρχαιου Adriaan Goekoop (1859-1914), υπό τη διεύθυνση του εφόρου Νικολάου Κυπαρίσση και τη συνδρομή του Συμβούλου της Εταιρείας Αλεξάνδρου Φιλαδελφέως διεξήγαγε ανασκαφή στην εν λόγω θέση, όπου ανακαλύφθηκε συστάδα περίπου τριάντα τάφων που ήταν λαξευμένοι στο βράχο φέρνοντας στο φως αρκετά κεραμικά και άλλα ευρήματα.

Στην έκθεση της ανασκαφής αναφέρονται επιγραμματικά κάποια κτερίσματα, όπως  γυάλινα αγγεία και λύχνοι, δύο χάλκινα νομίσματα, εκ των οποίων ένα με παράσταση Πηγάσου στον εμπροσθότυπο από την Κόρινθο, καθώς και πυραμιδοειδή σταθμά.

Πηγή
 Ν. Κυπαρίσσης – Α. Φιλαδελφεύς, Ανασκαφαί εν Κεφαλληνία κατά το θέρος του έτους 1912, ΠΑΕ 1912, 111.

Ιστορία της Κεφαλονιάς
Ντάριλ Χάνα

Η Ντάριλ Χάνα είναι Αμερικανίδα ηθοποιός.

Γεννήθηκε το 1960 στο Σικάγο. Οι πιο γνωστές της δουλειές είναι οι ταινίες Ανθισμένες Μανόλιες, Wall Street και Kill Bill.

Φιλμογραφία

Ηθοποιός

Σκηνοθεσία

Παραπομπές

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Microsoft Office 2000

Το Microsoft Office 2000 είναι έκδοση του Microsoft Office που  Είναι διάδοχος του Microsoft Office 97 και προκάτοχος του Microsoft Office XP. Αποτελείται από 5 διαφορετικές εκδόσεις με το Office 2000 Developer να είναι το πιο περιεκτικό.

Το Office 2000 ήταν η πρώτη έκδοση του Office που χρησιμοποιούσε τεχνολογία Windows Installer. Η πρώτη αναβάθμιση ήταν το Service Release 1, ενώ οι μετέπειτα αναβαθμίσεις ονομάζονταν service packs. Το τελευταίο service pack ήταν το Service Pack 3, που κυκλοφόρησε στις 21 Οκτωβρίου του 2002. Το Office 2000 ήταν η τελευταία έκδοση του Microsoft Office που υποστήριζε τα Windows 95. Η βασική υποστήριξη έληξε στις 30 Ιουνίου 2004, ενώ η εκτεταμένη υποστήριξη έληξε στις 14 Ιουλίου 2009.

Το Office 2000 είχε επίσης και easter eggs, με τα περισσότερα να έχουν αφαιρεθεί από το SR-1. Ως παράδειγμα, το Microsoft Excel περιείχε ένα μυστικό παιχνίδι με το όνομα Dev Hunter.

Εκδόσεις
Συνολικά, πέντε εκδόσεις του Office 2000 ήταν διαθέσιμες:

Το Microsoft Office 2000 Personal σχεδιάστηκε για την Ιαπωνική αγορά και περιείχε το Word 2000, το Excel 2000 και το Outlook 2000.

Φωτογραφίες

Παραπομπές

Office 2000
Ελεύθερον το εύψυχον

Η φράση Ελεύθερον το εύψυχον είναι απόσπασμα από τον λόγο Περικλέους Επιτάφιος και χρησιμοποιείται ως ρητό για τον Ελληνικό Στρατό Ξηράς. Η φράση αυτή ως χρήση για τον ΕΣΞ σημαίνει: "Η ελευθερία στηρίζεται στην γενναιότητα".

Το απόσπασμα 
«Ους νυν υμείς ζηλώσαντες καί τό εύδαιμον τό ελεύθερον το δέ ελεύθερον το εύψυχον κρίναντες, μή περιοράσθε τούς πολεμικούς κινδύνους»

Εσείς, παίρνοντας παράδειγμα αυτούς που έπεσαν στον πόλεμο και πιστεύοντας ότι η ευτυχία βασίζεται στην ελευθερία και η ελευθερία στην γενναιότητα, μην αποφεύγετε τους κινδύνους του πολέμου υπέρ της πατρίδος.

Παραπομπές 

Εκφράσεις
Μίλτον Κέινς Ντoνς ΦΚ

Η Μίλτον Κέινς Ντονς (αγγλικά: Milton Keynes Dons) είναι αγγλική ποδοσφαιρική ομάδα εδρεύει στην πόλη Μίλτον Κέινς και είναι η μετεξέλιξη της Γουίμπλεντον ΦΚ μετά τη μετακόμιση της από το Νότιο Λονδίνο τον Σεπτέμβριο του 2003. Η ομάδα, αν και έλαβε την θέση της Γουίμπλεντον ΦΚ στις κατηγορίες του Αγγλικού ποδοσφαίρου, κρίνει επισήμως ότι έχει ιδρυθεί το 2004, όταν απέκτησε το σημερινό της όνομα, το σήμα και τα χρώματα της. Η Μίλτον Κέινς έχει δημιουργήσει εξαιρετικές ακαδημίες και μέσα από αυτές έχουν βγει αρκετοί ποδοσφαιριστές που αγωνίζονται στην Πρέμιερ Λιγκ μεταξύ αυτών και ο διεθνής μέσος Ντέλε Άλι.

Πηγές
ΜΚ Ντονς-Γουίμπλεντον, η ιστορία.

Εξωτερικοί σύνδεσμοι

Αθλητικοί σύλλογοι Αγγλίας
Ιδρύσεις αθλητικών συλλόγων το 2004
Ποδοσφαιρικές ομάδες Αγγλίας
Ιδρύσεις ποδοσφαιρικών ομάδων το 2004
Λι Γκαρμς

Ο Λι Γκαρμς (αγγλικά: Lee Garmes, 27 Μαΐου 1898 - 31 Αυγούστου 1978) ήταν Αμερικανός κινηματογραφιστής. Κατά τη διάρκεια τους πλούσιας καριέρας του, η οποία εξαπλώθηκε σε περίπου επτά δεκαετίες, συμμετείχε σε πάνω από 120 ταινίες τόσο στον βουβό κινηματογράφο όσο και στον ομιλούντα, συνεργαζόμενος με σπουδαίους σκηνοθέτες όπως ο Χάουαρντ Χοκς και Άλφρεντ Χίτσκοκ. Μερικές από τις πιο γνωστές ταινίες που συμμετείχε είναι το Μαρόκο (1930), το Σαγκάη Εξπρές (1932), το Όσα Παίρνει ο Άνεμος (1939) (αν και συμμετείχε στο 1/3 της ταινίας δεν έλαβε αναφορά), το Απ' όταν έφυγες (1944) και το Υπόθεση Παραντάιν (1947).

Μεταξύ των δεκαετιών 1940 και 1950, σκηνοθέτησε και δύο (τις μοναδικές του) ταινίες, μαζί με τον Μπεν Χεκτ, το Angels Over Broadway (1940) και το Actor's and Sin (1952). Το 1933, έλαβε κι ένα Όσκαρ Καλύτερης Φωτογραφίας, για τη δουλειά του στην ταινία Σαγκάη Εξπρές, ενώ υπήρξε άλλες τρεις φορές υποψήφιος: για το Μαρόκο, το Απ' όταν έφυγες (μαζί με τον Στάνλι Κορτέζ) και το The Big Fisherman (1960).

Παραπομπές

Εξωτερικοί σύνδεσμοι 
 
 
 
 Lee Garmes at the Internet Encyclopedia of Cinematographers
 Lee Garmes at Film Reference
 Lee Garmes Cinema Institute

Αμερικανοί κινηματογραφιστές
Βραβευμένοι με Όσκαρ Καλύτερης Φωτογραφίας
Αδελφές Γουατσόφσκι

Οι αδελφές Γουατσόφσκι (Λάνα και Λίλι) είναι αμερικανίδες σκηνοθέτριες, σεναριογράφοι και παραγωγοί.

Η Λάνα γεννήθηκε το 1965 ως Λόρενς (Λάρι) και δήλωσε δημοσίως πως αυτοπροσδιορίζεται ως γυναίκα το 2012. Η Λίλι γεννήθηκε το 1967 ως Άντριου (Άντι) και το 2016 δήλωσε πως αισθάνεται και εκείνη γυναίκα, όπως η αδελφή της.

Πριν να ασχοληθούν με τον κινηματογράφο εργάζονταν στο Σικάγο ως ξυλουργοί.

Είναι δημιουργοί ταινιών επιστημονικής φαντασίας, με πιο γνωστές τις The Matrix, V for Vendetta και Cloud Atlas.

Φιλμογραφία

Παραπομπές

Αμερικανοί σκηνοθέτες
Αμερικανοί σεναριογράφοι
Αμερικανοί παραγωγοί ταινιών
Αμερικανοί συγγραφείς κόμικς
Σεναριογράφοι βιντεοπαιχνιδιών
ΛΟΑΤ πρόσωπα από τις ΗΠΑ
Νικητές Prometheus Award
Τρανς και τρανσέξουαλ γυναίκες
Μπουχάγιερ Πάτρας

Η  Μπουχάγιερ Πάτρας (Μπουχάγιερ Πάτραι) θεωρείται ο μακροβιότερος κατασκευαστής σωμάτων για οχήματα στην Ελλάδα. Ιδρύθηκε το 1890 και διαλύθηκε το 2004. Το όνομα Bouhagier ήταν μια εκδοχή του ονόματος της Μάλτας (όνομα: Bouhagiar - Μπουχαγιάρ), οικογένεια που είχε εγκατασταθεί στην Ελλάδα. Η εταιρεία ιδρύθηκε στην Πάτρα από τον Τζαμαρία (Ιωάννης Μάριος) Μπουχάγιερ ο οποίος γεννήθηκε στο νησί της Κεφαλονιάς και αναπτύχθηκε από τους γιους του, ήταν ένας από τους πιο σεβαστούς κατασκευαστές των αμαξών με άλογα. 

Στις αρχές της δεκαετίας του 1920 άρχισε την κατασκευή κάρων και έπειτα οχημάτων (αυτοκίνητα, λεωφορεία και διάφορα φορτηγά), και τελικά εστίασε στα λεωφορεία. Η Μπουχάγιερ έχει δημιουργήσει μια εκτεταμένη σειρά μοντέλων λεωφορείων σε μια ποικιλία από σασί και μετασχηματισμών που κατά καιρούς δημιουργήθηκαν για να φιλοξενήσουν διαφορετικά μήκη αμαξώματος. Η εταιρεία, όπως και όλοι οι έλληνες κατασκευαστές λεωφορείων, υπέστησαν σημαντικό πλήγμα στη δεκαετία του 1980, όταν η ελληνική αγορά πλημμύρισε με χρησιμοποιημένες εισαγωγές. Από τη δεκαετία του 1990 οι δραστηριότητες της επιχείρησης είχαν κυρίως περιοριστεί στις επισκευές αμαξωμάτων, μέχρι που χρεοκόπησε λίγα χρόνια αργότερα.

Πηγές 
 L.S. Skartsis and G.A. Avramidis, "Made in Greece", Typorama, Patras, Greece (2003) ISBN 960-7620-30-5 (republished by the Patras Science Park, 2007)

Πρώην ελληνικές αυτοκινητοβιομηχανίες
Ιστορία της Πάτρας
Μεταφορές στην Πάτρα
Ελληνικά εμπορικά σήματα
Ρουμάνικο Πρωτάθλημα Επιτραπέζιας Αντισφαίρισης

Το Ρουμάνικο Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Ρουμανίας, που διοργανώνεται από την Ρουμανική Ομοσπονδία Επιτραπέζιας Αντισφαίρισης (Federația Română de Tenis de Masă).

Πραγματοποιείται κάθε χρόνο και αναδεικνύει τους πρωταθλητές Ρουμανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση πραγματοποιήθηκε για πρώτη φορά το 1929.

Κάτοχοι μεταλλίων

Αγωνίσματα 
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Απλό Ανδρών: 1929–1948, 1950–τώρα
Απλό Γυναικών: 1929–1948, 1950–τώρα
Διπλό Ανδρών: 1929–1948, 1950–τώρα
Διπλό Γυναικών: 1929, 1934, 1936, 1938–1948, 1950–1969, 1971–τώρα
Διπλό Μικτό: 1929–1948, 1950–1969, 1971–τώρα

Παραπομπές

Εξωτερικοί σύνδεσμοι
Επίσημη ιστοσελίδα της Ρουμανικής Ομοσπονδίας Επιτραπέζιας Αντισφαίρισης

Επιτραπέζια αντισφαίριση στη Ρουμανία
Εθνικές διοργανώσεις επιτραπέζιας αντισφαίρισης
XCOM: Enemy Unknown

Το XCOM: Enemy Unknown είναι βιντεοπαιχνίδι στρατηγικής με σειρές που αναπτύχθηκε από την Firaxis Games και εκδόθηκε από την 2K Games το 2012. Σκοπός του παιχνιδιού είναι να σωθεί η ανθρωπότητα από επίθεση εξωγήινων απειλών. Κυκλοφόρησε για τα λειτουργικά συστήματα PlayStation 3, Windows, Xbox 360, iOS (το 2013) και Android (το 2014).

Στο παιχνίδι ο παίκτης τοποθετείται στον ρόλο του ηγέτη μιας οργάνωσης με όνομα XCOM που λειτουργεί ως συνέδριο πολλών κρατών της γης όπου πληρώνουν μηνιαία συνδρομή με αντάλλαγμα προστασία από επιθέσεις εξωγήινων. Θα πρέπει να παρθούν αποφάσεις σχετικές με τακτική, στρατηγική, ανάπτυξη τεχνολογιών, δημιουργία νέων όπλων προκειμένου να προστατευθεί αποτελεσματικά η Γη.

Παραπομπές

Εξωτερικοί σύνδεσμοι
 

Βιντεοπαιχνίδια του 2012
Βιντεοπαιχνίδια του Xbox 360
Βιντεοπαιχνίδια του PlayStation 3
Βιντεοπαιχνίδια του Android
Βιντεοπαιχνίδια του iOS
Βιντεοπαιχνίδια στρατηγικής
Ο γάμος της Παρθένου

Ο γάμος της Παρθένου είναι μια τοιχογραφία του Τζόττο, που χρονολογείται μεταξύ του 1303-1305 και βρίσκεται στο παρεκκλήσι Σκροβένι στην Πάντοβα. Αποτελεί μέρος μιας σειράς από τοιχογραφιές αφιερωμένες στην ζωή της Παναγίας, που βρίσκονται στον αριστερό τοίχο κοιτάζοντας την Αγία Τράπεζα.

Περιγραφή
Ο Τζοττο τοποθετει την κύρια σκηνή μέσα στην εκκλησία, που την έχει ζωγραφίσει κατά το ήμισυ. Αυτός είναι ένα τρόπος που χρησιμοποιεί συχνά σε πολλά έργα όταν θέλει να ζωγραφίσει εσωτερικούς χώρους. Ζωγραφίζει το οίκημα κατά το ήμισυ δίνοντας την δυνατότητα στον θεατή να δει τι συμβαίνει στο εσωτερικό του χώρου. Παρά το γεγονός  ότι κάποιες φιγούρες βρίσκονται στον εξωτερικό χώρο, με φόντο τον ουρανό, παραταύτα είναι κατανοητό ότι η σκηνή λαμβάνει χώρα στο εσωτερικό του ναού, σύμφωνα με την μεσαιωνική παράδοση.

Σύμφωνα με την παράδοση, οι νέοι που ήθελαν να παντρευτούν την Παναγία, άφησαν στο ναό ο καθένας μία βέργα αφού πρώτα την είχαν σημαδέψει για να ξέρουν ποια ανήκει στον καθένα. Όποιου η βέργα το πρωί θα ήταν ανθισμένη, εκείνος θα νυμφευόταν την Παρθένο Μαρία. Ο Ιωσήφ κέρδισε, εφόσον η βέργα που είχε αφήσει, το πρωί άνθησε. Το έργο απεικονίζει την στιγμή που ο Ιωσήφ φοράει το δαχτυλίδι στην Μαρία. Η μορφή πίσω από τον Ιωσήφ που φοράει πράσινα είναι ο υπηρέτης του ναού. Ο Τζότο χρησιμοποιεί συχνά τέτοιες μορφές-γέφυρες για να ισορροπεί τις δυο σκηνές (μέσα και έξω από το ναό). Η Μαρία είναι λεπτή, όπως οι γυναικείες μορφές των γοτθικών έργων. Φοράει ένα φαρδύ φόρεμα σύμφωνα με την μόδα της εποχής. Παρ’ όλα αυτά κάποιοι μελετητές θεωρούν ότι είναι φαρδύ λόγω της εγκυμοσύνης της Παναγίας. Πίσω από την Μαρία είναι μια ομάδα τριών γυναικών, που πιθανόν η μια να είναι έγκυος γιατί αγγίζει την κοιλιά της. Πίσω από τον Ιωσήφ είναι ένας άνθρωπος που έχει ανοιχτό στόμα και σηκώνει το ένα χέρι. Ίσως πρόκειται για μάρτυρα ο οποίος μιλάει. Ενώ πιο πίσω είναι νέοι που πιθανόν δεν είχαν επιλεγεί από τον Θεό.

Πηγές
 Maurizia Tazartes, Giotto, Rizzoli, Milano 2004
 Edi Baccheschi, L'opera completa di Giotto, Rizzoli, Milano 1977
 Giotto, Scrovegni: Sposalizio della Vergine

Έργα ζωγραφικής του Τζιότο ντι Μποντόνε
Τοιχογραφίες
Έργα ιταλικής ζωγραφικής
Αδιανόητη Επιχείρηση

Αδιανόητη Επιχείρηση ονομάστηκαν τα δυο σχέδια πολεμικής σύγκρουσης με τη Σοβιετική Ένωση που εκπονήθηκαν για λογαριασμό του Βρετανού Πρωθυπουργού, Ουίνστον Τσώρτσιλ, από τις Ένοπλες Δυνάμεις της χώρας του, ακριβώς μετά τη λήξη του Β΄ Παγκοσμίου Πολέμου.

Το πρώτο σχέδιο είχε ως αντικειμενικό σκοπό μια αιφνίδια επίθεση στα Σοβιετικά στρατεύματα που στάθμευαν στη Γερμανία προκειμένου «να επιβληθεί η απόφαση των Συμμάχων στους Ρώσους» όπου απόφαση νοούνταν η επιβολή της Συνθήκης της Γιάλτας για την Πολωνία. Αφού οι πιθανότητες να γίνει σωστά η επιχείρηση κρίθηκαν μηδαμινές, το σχέδια εγκαταλείφθηκαν.

Αυτή η επιχείρηση θεωρήθηκε από τα πρώτα σχέδια εκτάκτου χαρακτήρα του Ψυχρού Πολέμου. Και τα δύο σχέδια θεωρούνταν άκρως απόρρητα μέχρι που τελικά δημοσιεύτηκαν από τις ΗΠΑ, το 1998.

Επιθετικές κινήσεις 
Ο πρωταρχικός στόχος της επίθεσης ήταν «...για να επιβάλλει στην Ρωσία την βούληση των Ηνωμένων Πολιτειών και της Βρετανικής Αυτοκρατορίας. Ακόμα και αν η βούληση των δύο αυτών χωρών μπορεί να οριστεί απλώς ως η επίτευξη μια δίκαιης συμφωνίας για την Πολωνία, δεν περιορίζει αναγκαστικά την στρατιωτική δέσμευση.». 

Ημερομηνία έναρξης της επιχείρησης ορίστηκε η 1η Ιουλίου 1945, ακριβώς τέσσερις ημέρες πριν τις γενικές εκλογές της Βρετανίας. Θεωρήθηκε εφικτή μια αιφνίδια επίθεση αμερικανικο-βρετανικών δυνάμεων (47 μεραρχίες) στην περιοχή της Δρέσδης. Αυτό δέσμευε σχεδόν τις μισές διαθέσιμες μεραρχίες (2.5 εκατ. στρατιώτες περίπου) των συμμαχικών δυνάμεων στην περιοχή.

Όταν το σχέδιο πήρε τελική μορφή και εξετάστηκε από την ηγεσία του στρατού, θεωρήθηκε ανέφικτο λόγω της υπεροχής που είχε ο Κόκκινος Στρατός στην περιοχή της Ευρώπης. Η πλειονότητα των επιχειρήσεων θα διεξαγόταν από δυνάμεις της Βρετανίας, Αμερικής, Ναζιστικής Γερμανίας και Πολωνίας. Οποιεσδήποτε γρήγορες νίκες θα οφείλονταν αυστηρά και μόνο στο στοιχείο του αιφνιδιασμού. Αν δεν υπήρχαν νίκες μέχρι τον χειμώνα, θα αναγκάζονταν οι χώρες να αρχίσουν και πάλι ολοκληρωτικό πόλεμο, κάτι πρακτικά ανέφικτο ύστερα από τις καταστροφές του Δευτέρου Παγκοσμίου Πολέμου.
Δευτερευόντως, οι συμμαχικές δυνάμεις φοβήθηκαν το ενδεχόμενο στρατιωτικής συμμαχίας μεταξύ Ιαπωνίας και Σοβιετικής Ένωσης, αφού  δεν υπήρχαν ακόμα ενδείξεις του επικείμενου Σοβιετο-ιαπωνικού πολέμου.

Παρόλο που οι στρατιωτικοί του σύμβουλοι επέμεναν στην μη βιωσιμότητα της επιχείρησης, ο Τσώρτσιλ το υποστήριζε μέχρι και την ήττα του στις εκλογές του 1945, που είχε ως αποτέλεσμα είχε ως αποτέλεσμα την ολοκληρωτική εγκατάλειψη του σχεδίου.

Παραπομπές 

Ψυχρός Πόλεμος
Επακόλουθα Β΄ Παγκοσμίου Πολέμου
Φινλανδική Ποδοσφαιρική Ομοσπονδία

Η Φινλανδική Ποδοσφαιρική Ομοσπονδία (φινλανδικά: Suomen Palloliitto, SPL, σουηδικά: Finlands Bollförbund) είναι το όργανο διοίκησης του ποδοσφαίρου στη Φινλανδία. Εδρεύει στο Ελσίνκι και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Φινλανδίας.

Ιστορία 
Ιδρύθηκε το 1907 και το αμέσως επόμενο έτος εντάχθηκε στη Διεθνή Ποδοσφαιρική Ομοσπονδία (FIFA). To 1954, έγινε μέλος της Ένωσης Ευρωπαϊκών Ποδοσφαιρικών Ομοσπονδιών (UEFA).

Λογότυπο 
Το λογότυπο της ομοσπονδίας έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι 
 
 Η Φινλανδία  στον ιστότοπο της FIFA
 Η Φινλανδία στον ιστότοπο της UEFA

Ποδόσφαιρο στη Φινλανδία
Ομοσπονδίες μέλη της ΟΥΕΦΑ
Χανκ Σέρμαν

Ο Χανκ Σέρμαν (πραγ. όνομα "René Krolmark", 11 Ιουλίου 1958) είναι Δανός κιθαρίστας της heavy metal μουσικής, γνωστός ως ιδρυτικό μέλος του συγκροτήματος Mercyful Fate.

Βιογραφία
Ο Σέρμαν ξεκίνησε να παίζει κιθάρα τον Μάρτιο του 1977, όταν αγόρασε μία μαύρη Gibson Les Paul έναντι του ποσού των 100 δολαρίων. Πρώτο του συγκρότημα ήταν οι Brats, ένα πανκ σχήμα από την Κοπενχάγη, με τους οποίους κυκλοφόρησε το άλμπουμ "1980" στις 28 Απριλίου του 1980.

Σύντομα, άλλαξε ύφος επηρεαζόμενος από συγκροτήματα όπως οι Black Sabbath, UFO και Judas Priest, σχηματίζοντας τους Mercyful Fate μαζί με τους King Diamond, Κάρστεν Βαν Ντερ Βόλσινγκ και Γιαν Λίντμπλαντ. Το νέο συγκρότημα παρουσίασε ένα μείγμα του κλασικού heavy metal με αποκρυφιστικούς στίχους και τα ιδιαίτερα φωνητικά του King Diamond, το οποίο αποτέλεσε μεγάλη επιρροή για την μετέπειτα εικόνα των συγκροτημάτων του Black Metal.

Μετά το ομώνυμο ΕΡ, το συγκρότημα κυκλοφόρησε δύο μνημειώδη άλμπουμ, τα "Melissa" (1983)
και "Don't Break the Oath" (1984). Παρ' όλα αυτά, το 1985 διαλύθηκαν, με τον Σέρμαν να συμμετέχει σε σχήματα όπως οι Fate, Lavina και Zoser Mez, με τους τελευταίους να κυκλοφορούν το άλμπουμ "Vizier of Wasteland".

Το 1993, οι Mercyful Fate επανενώθηκαν, κυκλοφορώντας τον δίσκο "In the Shadows", με τον κιθαρίστα να αναλαμβάνει και χρέη παραγωγού. Στον ίδιο ρόλο τον βρήκαν το άλμπουμ "Time" και το ΕΡ "The Bell Witch" την επόμενη χρονιά. Μέχρι το 1999, ακολούθησαν τρεις ακόμη δίσκοι, πριν το συγκρότημα περάσει στον πάγο.

Το 2002, ο Σέρμαν σχημάτισε τους Force of Evil, με τους οποίους κυκλοφόρησε δύο δίσκους, ενώ το 2008 δημιούργησε τους Demonica, κυκλοφορώντας το "Demonstrous" δύο χρόνια αργότερα. Έχει συνεργαστεί με ονόματα όπως οι Witchery, Volbeat, Artillery, Critical Solution, Deadlands, Black Succubi, κ.α..

Το 2015, κυκλοφόρησε το ΕΡ "Satan's Tomb" με τον Μίκαελ Ντένερ, πρώην κιθαρίστα των Mercyful Fate, υπό την ονομασία Denner / Shermann. Ακολούθησε ο δίσκος "Masters of Evil" τον Ιούνιο του 2016 μέσω της Metal Blade Records.

Δισκογραφία

Παραπομπές

Πηγές
 Hank Shermann - Encyclopaedia Metallum: The Metal Archives
 Hank Shermann | Official Website | Bio
 Hank Shermann | Album Discography | AllMusic

Εξωτερικοί σύνδεσμοι 

 Hank Shermann | Official Website | Guitarist and composer
 Hank Shermann (@hankshermann) | Twitter
 Hank Shermann | Facebook

κιθαρίστες
Ροκ μουσικοί
Ποδοσφαιρική Ομοσπονδία Βόρειας Μακεδονίας

Η Ποδοσφαιρική Ομοσπονδία Βόρειας Μακεδονίας () είναι το όργανο διοίκησης του ποδοσφαίρου στη Βόρεια Μακεδονία. Εδρεύει στα Σκόπια και είναι μέλος της UEFA. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βόρειας Μακεδονίας.

Ιστορία 
Η ομοσπονδία διαμορφώθηκε στις 18 Δεκεμβρίου του 1926, με την ιδρυτική γενική συνέλευση που πραγματοποιήθηκε σε εστιατόριο στην πόλη των Σκοπίων. Η ομοσπονδία ανασυστάθηκε μετά το Β΄ Παγκόσμιο Πόλεμο, στις 14 Αυγούστου του 1949 στο Σκόπια (μετά το τέλος της Β΄ Παγκοσμίου Πολέμου, το πρώτο τμήμα ποδοσφαίρου ιδρύθηκε ως μέρος του αθλητικού συνδέσμου της πόλης των Σκοπίων, από την οποία διαχωρίστηκε στις 16 Αυγούστου του 1948). Από το 1949 έως το 2002, ονομαζόταν «Ποδοσφαιρική Ένωση ΣΔΜ» (Фудбалски Сојуз на Македонија, ФСМ). Πρώτος πρόεδρος της νεοσύστατης ομοσπονδίας διετέλεσε ο Λιούμπισαβ Ιβάνοφ - Τζίνγκο.

Λογότυπο 
Το λογότυπο της ομοσπονδίας έχει εξελιχθεί με το πέρασμα του χρόνου. Στις 22 Μαρτίου του 2014 παρουσιάστηκε ένα νέο λογότυπο.

Παραπομπές

Εξωτερικοί σύνδεσμοι 
 
 Η Βόρεια Μακεδονία  στον ιστότοπο της FIFA
 Η Βόρεια Μακεδονία στον ιστότοπο της UEFA

Ποδόσφαιρο στη Βόρεια Μακεδονία
Ομοσπονδίες μέλη της ΟΥΕΦΑ
Ισάβενα

Ο Ισάβενα (Isábena) είναι ένα ποτάμι της Ισπανίας και κύριος παραπόταμος του Έσερα (ο οποίος με τη σειρά του αποτελεί παραπόταμο του Σίνκα και του Έβρου).

Περιγραφή 
Πηγάζει στα 2400 μέτρα πάνω από το επίπεδο της θάλασσας, στη λεκάνη που είναι γνωστή ως Σεβογές (Sebollés), ανάμεσα στις κορυφές Γαγινέρο (Gallinero) και Θιβογές (Cibollés), στα Πυρηναία όρη της Αραγωνίας. Διέρχεται μέσα από την περιοχή Ριβαγόρθα της Αραγωνίας. Η διάβρωση των υλικών άνθρακα της κρητιδικής εποχής εξ' αιτίας της ροής του,  έχει σκάψει βαθιές χαράδρες και έχει σχηματίσει φαράγγια. Το μεγαλύτερο από αυτά είναι το φαράγγι Obarra. Ο ορεινός όγκος του Τουρμπόν (Turbón) δέχεται τα νερά από το Garganta de Espés, λίγο πριν από το παραπάνω φαράγγι και το ρέμα Villacarlí, κοντά στην περιοχή Biascas της Obarra. Εξ αριστερών λαμβάνει ενίσχυση υδάτων από το ρέμα Κοδονιέρας (Codoñeras), στην περιοχή Serradúy del Pou. Από την περιοχή αυτή, διευρύνεται η κοιλάδα του σχηματίζοντας τις λεκάνες νερών της περιοχής της Ρόδας. Τέλος, ενώνεται με τον ποταμό Έσερα δίπλα στο Γκράους, μετά από ένα ταξίδι ροής περίπου 69 χιλιομέτρων. Η κατάσταση της ροής του χαρακτηρίζεται από τα άφθονα χιόνια που λιώνουν μέσα στο οικοσύστημα των Πυρηναίων, που ακολουθείται από μια ισχυρή περίοδο ξηρασίας, που δημιουργεί μια έντονη διακύμανση από έτος σε έτος. Γλωσσικά αυτή την κοιλάδα οριοθετεί την δυτική περιοχή της Ριβαγόρθα από την Ανατολική.

Εξωτερικοί σύνδεσμοι 
 Ποταμός Ισάβενα  στην Μεγάλη Εγκυκλοπαίδεια της Αραγωνίας

Ποταμοί της Ισπανίας
Αραγωνία
Μπεναβάρε

Το  Μπεναβάρε ( (), αραγωνικά: Benavarri (, καταλανικά  )) είναι μια πόλη της Ισπανίας που βρίσκεται στην περιφέρεια της Ριβαγόρθα, στην επαρχία της Ουέσκας, στην αυτόνομη κοινότητα της Αραγωνίας.

Παραδοσιακά, το Μπεναβάρε ήταν η πρωτεύουσα της ιστορικής Κομητείας της Ριβαγόρθα, η οποία ήταν ευρύτερη ως προς την έκταση της από ότι σήμερα, και περιλάμβανε την περιφέρεια της Άλτα Ριβαγόρθα, που τώρα ανήκει πλέον στην επαρχία της Λιέιδα, στην Καταλωνία.

Κατά τη διάρκεια του ισπανικού Πολέμου της Ανεξαρτησίας, στο διάστημα 1808-1814, τα γαλλικά Ναπολεόντεια στρατεύματα αποφάσισαν σε αντίποινα, να κάνουν το Γκράους προσωρινή πρωτεύουσα της κομητείας. Ο πληθυσμός του Γκράους από την εποχή εκείνη έχει αυξηθεί σε βαθμό που πλέον είναι η μεγαλύτερη πόλη στην περιφέρεια της Ριβαγόρθα και έχει εξελιχθεί, έχοντας τον ρόλο της διοικητικής έδρας της περιφέρειας. Παρά το γεγονός αυτό, το Μπεναβάρε εξακολουθεί να είναι σημαντικό ιστορικό και πολιτιστικό κέντρο και πόλος έλξης για τους επισκέπτες.

Δημογραφικά στοιχεία 
Το 1991, ο πληθυσμός του Μπεναβάρε ήταν 1.233 κάτοικοι και από τότε έχει μειωθεί στους 1.124 σύμφωνα με την απογραφή του 2019.

Γλώσσα 
Το Μπεναβάρε βρίσκεται εντός της γαιο-γλωσσικής περιοχής της καταλανόφωνης ζώνης της Αραγωνίας και η τοπική διάλεκτος, τα Ριβαγορθανικά, είναι μια μορφή καταλανικών.

Παραπομπές

Εξωτερικοί σύνδεσμοι 
 Το Μπεναβάρε στο συμβούλιο της Ουέσκας 

Πόλεις της Ισπανίας
Αραγωνία
Δάφνη Ντι Μωριέ

Η Ντέιμ Δάφνη Ντι Μωριέ, Λαίδη Μπρόουνινγκ,  DBE (αγγλικά: Dame Daphne du Maurier, Lady Browning, [προφορά: /ˈdæfni duː ˈmɒri.eɪ/], 13 Μαΐου 1907 - 19 Απριλίου 1989) ήταν Αγγλίδα δραματουργός και συγγραφέας. Θεωρείται ως μία ρομαντική συγγραφέας. Αρκετά βιβλία της έχουν διασκευαστεί στον κινηματογράφο, όπως για παράδειγμα το Ρεβέκκα και το Τα Πουλιά, του Άλφρεντ Χίτσκοκ, αμφότερες.

Ελληνικές εκδόσεις των έργων της
 
 (1936) Jamaica Inn (Η ταβέρνα της Τζαμάικα)  ISBN 978-960-569-555-2
 (1938) Rebecca (Ρεβέκκα), μτφ. Σοφία Μαυροειδή-Παπαδάκη (εκδ. "Οι Φίλοι του Βιβλίου", 1946, ανατύπωση εκδ. Καστανιώτη, 1981). Άλλο ISBN 978-960-03-4916-0 
 (1948) September tide (Η παλίρροια του Σεπτέμβρη), δράμα, ISBN 978-960-322-378-8 
 (1949) The Parasites (Τα παράσιτα), εκδ. Λιβάνη, χωρίς ISBN
 (1951) My cousin Rachel (Η εξαδέλφη μου Ραχήλ), μτφ.Άρης Δικταίος (εκδ."Κραναός", χχ). Άλλο ISBN 960-261-785-3
 (1952)  Kiss me Again Stranger (Φίλησε με πάλι, άγνωστε), εκδ. Αιγόκερως, χωρίς ISBN
 (1959)  The blue lenses (Οι μπλέ φακοί), ISBN 960-32-214-9-Χ
 (1959)  The pool (Η γαλάζια λίμνη), ISBN 960-7807-06-5
 (1963) The Birds (Τα πουλιά), εκδ. Αιγόκερως, χωρίς ISBN
 (1969) The house on the strand (Το σπίτι της όχθης), ISBN 960-03-2387-9
 (1971) Don't Look Now (Μετά τα μεσάνυχτα), ISBN 978-960-6781-28-5 
 (1971)  Not After Midnight (Έρχεται κακοκαιρία) συλλογή διηγημάτων, ISBN 978-960-6781-45-2. Περιλαμβάνει τα
 Not After Midnight (Έρχεται κακοκαιρία)
 The way to the cross (Η οδός του μαρτυρίου)   
 The Breakthrough (Η μεγάλη ανακάλυψη)  
 A Border Line Case (Μια ακραία περίπτωση)

Περαιτέρω μελέτη 
 
 Obituary in The Independent 21 April 1989
 Dictionary of National Biography, Oxford University Press, London, 1887– : Du Maurier, Dame Daphne (1907–1989); Browning, Sir Frederick Arthur Montague (1896–1965); Frederick, Prince, Duke of York and Albany (1763–1827); Clarke, Mary Anne (1776?–1852).
 Du Maurier, Daphne, Mary Anne, Victor Gollancz Ltd, London, 1954.
 Rance, Nicholas. "Not like Men in Books, Murdering Women: Daphne du Maurier and the Infernal World of Popular Fiction." In Clive Bloom (ed), Creepers: British Horror and Fantasy in the Twentieth Century. London and Boulder CO: Pluto Press, 199, pp. 86–98.

Εξωτερικοί σύνδεσμοι 

 dumaurier.org – site providing information about Daphne du Maurier, her books, plays and works on film and television, forum, photo galleries and latest news. 
 Official Daphne du Maurier Festival of Arts & Literature website.  Full information about the Festival held in May each year in Fowey and the surrounding area of Cornwall.
 
 Online reviews of du Maurier books
 BBC Archive Interview from 1971
 Estate representation and published works
 Daphne du Maurier at the British Library

Παραπομπές 

Βρετανοί συγγραφείς
Βρετανοί θεατρικοί συγγραφείς
Άγγλοι μυθιστοριογράφοι
Χέρτσογκεναουραχ

Το Χέρτσογκεναουραχ (γερμανικά: Herzogenaurach, γερμανικά Ανατολικής Φραγκονίας: Herziaura) είναι πόλη στην περιοχή του Έρλανγκεν-Χέχστατ, στη Βαυαρία της Γερμανίας. Είναι περισσότερο γνωστή ως έδρα των εταιρειών αθλητικών ειδών Adidas και Puma, καθώς και του μεγάλου κατασκευαστικού ομίλου εξαρτημάτων αυτοκινήτων Schaeffler.

Παραπομπές

Εξωτερικοί σύνδεσμοι 
 
 

Πόλεις της Βαυαρίας
Ρεβέκκα (μυθιστόρημα)

Το Ρεβέκκα (πρωτότυπος τίτλος: Rebecca) είναι ένα μυθιστόρημα της Βρετανίδας συγγραφέα Δάφνη Ντι Μωριέ, το οποίο κυκλοφόρησε το 1938. Το best-seller αυτό, μεταξύ των δύο κυκλοφοριών του 1938 και 1965, πούλησε 2,829,313 αντίτυπα. Το βιβλίο, μνημονεύεται από την πρώτη φράση του κιόλας, όταν η Mrs. Danvers λέει: Last night I dream I went to Manderley again. (Το προηγούμενο βράδυ, ονειρεύτηκα πως ξαναπήγα στο Μάντερλι). Το βιβλίο, επίσης, διασκευάστηκε και έγινε ταινία με τον ομώνυμο τίτλο, σκηνοθετημένη από τον Άλφρεντ Χίτσκοκ, η οποία κέρδισε και Όσκαρ Καλύτερης Ταινίας. Επιπλέον αποσπάσματα του έργου χρησιμοποιήθηκαν από το Νίκο Νικολαΐδη στην ταινία του "Πρωινή περίπολος" (1987). Το 1938, ψηφίστηκε το πιο αγαπημένο βιβλίο της χρονιάς από το American Booksellers Association.

Παραπομπές

Εξωτερικοί σύνδεσμοι 
Rebecca at the British Library
.

Βρετανικά μυθιστορήματα
Μυθιστορήματα μυστηρίου
Μυθιστορήματα που έγιναν ταινίες
Universe217

Οι Universe217 είναι ελληνικό doom metal συγκρότημα, το οποίο δημιουργήθηκε στην Αθήνα το 2005.

Βιογραφία
Οι Universe217 σχηματίστηκαν το 2005 από την τραγουδίστρια Τάνια Λεοντίου, τον κιθαρίστα Μάνο Γεωργακόπουλο, τον μπασίστα Γιώργο Αναγνωστόπουλο και το ντράμερ που αναφέρεται απλά ως Γιώργος. Κυκλοφόρησαν τον πρώτο τους, ομώνυμο δίσκο τον Δεκέμβριο του 2007 μέσω της Duplicate Records στον περιορισμένο αριθμό των χιλίων αντιτύπων. Το άλμπουμ επανεκδόθηκε το 2008 σε μορφή digipak από την Burning World Records.

Το μπάσο ανέλαβε ο Νίκος Παναγιωτόπουλος και το συγκρότημα κυκλοφόρησε το ΕΡ "II" τον Απρίλιο του 2009. Με το ντράμερ Πέτρο στην σύνθεση τους, συμμετείχαν στο split σινγκλ με τους Lucky Funeral στο τέλος της χρονιάς, το οποίο κυκλοφόρησε στον περιορισμένο αριθμό των πεντακοσίων αντιτύπων μέσω της CTS Productions.

Τα τύμπανα ανέλαβε ο Μάνος Γιακουμάκης και η νέα σύνθεση κυκλοφόρησε το άλμπουμ "Familiar Places" στις 8 Απριλίου 2011 από την Venerate Industries. Ακολούθησε το "Never" δύο χρόνια αργότερα, ενώ στα τέλη του 2013 συμμετείχαν στο split "Intercourse" μαζί με τους Super Puma.

Τον Σεπτέμβριο του 2014, κυκλοφόρησαν το ακουστικό ΕΡ "Ease" μέσω της γερμανικής Ván Records, ενώ για την προώθηση του συμμετείχαν στο “Acherontic Arts” festival στο Ομπερχάουζεν της Γερμανίας, στις αρχές Μαΐου του 2015. Τον Μάρτιο του 2016, τέθηκε σε κυκλοφορία ο τέταρτος δίσκος τους με τίτλο "Change".

Το συγκρότημα έχει παίξει ζωντανά με διακεκριμένα ονόματα του είδους όπως οι Saint Vitus, Anathema, Neurosis, κ.α..

Δισκογραφία

Παραπομπές

Πηγές
 Universe217 στην Encyclopaedia Metallum
 To μουσικό σύμπαν των Universe217, Popaganda
 Universe217 στο Discogs

Εξωτερικοί σύνδεσμοι
  
 Universe217 στο Facebook
 Universe217band στο YouTube]

Ελληνικά heavy metal συγκροτήματα
Ελληνικά μουσικά συγκροτήματα
Περιφέρεια Κατάβι

Η Περιφέρεια Κατάβι (Αγγλικά: Katavi Region, Σουαχίλι: Mkoa wa Katavi), είναι μια από τις 30 διοικητικές περιφέρειες της Τανζανίας. Συνορεύει, στα βορειοδυτικά με την Περιφέρεια Κιγκόμα (Kigoma Region), βορειοανατολικά με την Περιφέρεια Ταμπόρα (Tabora Region), νοτιοανατολικά με την Περιφέρεια Μπέυα (Mbeya Region), νοτιοδυτικά με την Περιφέρεια Ρούκουα (Rukwa Region) και δυτικά επίσης, με τμήμα από τις Περιφέρειες Ρούκουα (Rukwa Region), Κιγκόμα (Kigoma Region) καθώς και με ένα μικρό τμήμα από τη Λίμνη Τανγκανίκα (Lake Tanganyika).  

Η περιφερειακή της πρωτεύουσα είναι η πόλη Μπάντα (Mpanda).

Τον Μάρτιο του 2012, λίγο μετά την δημιουργία της Περιφέρειας Κατάβι (Katavi Region), διορίστηκε Περιφερειακός Επίτροπος ο Δρ. Rajab Mtumwa Rutengwe. Ο οποίος παλαιότερα, ήταν ο Επαρχιακός Επίτροπος Μπάντα (Mpanda District Commissioner).

Περιοχές (ή Επαρχίες)
Η Περιφέρεια Κατάβι (Katavi Region), διαιρείται διοικητικά σε τρεις περιοχές:

Δείτε επίσης
 Διοικητικές υποδιαιρέσεις της Τανζανίας
 Μπάντα (πόλη)

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
Παντελής Θαλασσινός

Ο Παντελής Θαλασσινός (11 Ιουνίου 1958) είναι Έλληνας τραγουδιστής και τραγουδοποιός.

Βιογραφικό 
Γεννήθηκε το 1958 στο Κερατσίνι με καταγωγή από τη Χίο και τη Σέριφο. Πέρασε τα παιδικά του χρόνια στη Χίο και στο Κερατσίνι. Ξεκίνησε το 1977 να τραγουδά ερασιτεχνικά σε μπουάτ, ενώ δούλευε και ως ναυτιλιακός υπάλληλος. Μπήκε στη δισκογραφία το 1987 μαζί με τον Γιάννη Νικολάου, με το συγκρότημα Λαθρεπιβάτες, και το 1993 ξεκινά η σόλο καριέρα του. Στα τραγούδια του ενώνει το έντεχνο τραγούδι με το παραδοσιακό. Έχει γράψει τραγούδια για τηλεοπτικές σειρές, θεατρικές παραστάσεις και ταινίες.

Δισκογραφία

Με τους Λαθρεπιβάτες
1987 Απόψε λέω να μην κοιμηθούμε
1989 ...στη Βραζιλία
1990 Ταξίδι στο όνειρο
1991 Έτσι απλά

Ατομική

 1993 Πες Μου Παραμύθια

1995 Νύχτας κύματα
1996 Αστρανάμματα
1997 Νερό Κι Αρμύρα
1998 Ένα κρυμμένο «αχ»
1999 Απ’ την Τήλο ως τη Θράκη
2001 Ο άγιος έρωτας
2002 Χορεύοντας Στη Σιωπή
2003 Στης καρδιάς μου τ' ανοιχτά
2004 ... Στη Χαρά Στην Ατέλειωτη Μέρα (Φιλική Συμμετοχή)
2004 Τρίφωνο (Συμμετέχει)
2005 Οι άγγελοι του έρωτα
2005 Σεβντάς
2006 Το καλαντάρι
2007 Το Επόμενο Πρωί (Συμμετοχή)
2008 Από άλλα περιβόλια
2009 Μόνο κόκκινο (με τη Μελίνα Κανά)
2009 Ο Αλέξανδρος και ο καταραμένος δράκος
2013 10 Τραγούδια της ελπίδας
2016 Με δυο ρολόγια
2017 Παζλ (Συμμετοχή)
2018 12+1 Ηλιοτρόπια
2018 Φωνήεν

Παραπομπές

Εξωτερικοί σύνδεσμοι 
 Συνέντευξη του Παντελή Θαλασσινού στην εφημερίδα Documento

Έλληνες άνδρες τραγουδιστές
Έλληνες τραγουδοποιοί
Έλληνες στιχουργοί
Έλληνες συνθέτες
Βραβευμένοι με Αρίων
Τομπίας Λίντχολμ

O Τομπίας Λίντχολμ είναι Δανός σεναριογράφος και σκηνοθέτης.

Γεννήθηκε το 1977 στο Νάστβεντ της Δανίας. Έχει κατά καιρούς συνεργαστεί με τον Τόμας Βίντερμπεργκ στα σενάρια των ταινιών του δεύτερου, μεταξύ αυτών και το υποψήφιο για Όσκαρ Το κυνήγι. Έχει σκηνοθετήσει την ταινία Η απόφαση, που ήταν υποψήφια για Όσκαρ καλύτερης ξενόγλωσσης ταινίας στα 88α βραβεία Όσκαρ.

Φιλμογραφία

Παραπομπές

Δανοί σεναριογράφοι
Δανοί σκηνοθέτες κινηματογράφου
Φιλίπ Ουρί

Ο Φιλίπ Ουρί, γεννημένος στις 20 Ιουνίου 1971 στο Επινέ Σουρ Σεν της Γαλλίας, είναι πρώην επαγγελματίας καλαθοσφαιριστής και προπονητής καλαθοσφαίρισης. Έχει ύψος 1,88 μέτρα και αγωνιζόταν στην θέση του πλέι μέικερ.

Καριέρα
Ο Ουρί ξεκίνησε την καριέρα του από την Λε Μαν και αγωνίστηκε στο ευρωπαϊκό πρωτάθλημα νέων ανδρών του 1990, που διεξήχθη στην Γαλλία. Στην ομάδα της Λε Μαν παρέμεινε ως το 1995, όταν και μεταγράφηκε στην Ρασίνγκ Παρί, υπό την καθοδήγηση του αμερικανού προπονητή Κρις Σίνγκλετον. Με την ομάδα του Παρισιού έπαιξε στο κύπελλο Κόρατς του 1996, πριν συνεχίσει στην Ελάν Σαλόν για το δεύτερο μισό της σεζόν 1996-97.

Επόμενος σταθμός της καριέρας του υπήρξε η Τουλούζ και συνέχισε στο γερμανικό πρωτάθλημα για το 1997-98, ενώ την επόμενη χρονιά αγωνίστηκε στην δεύτερη κατηγορία του γαλλικού πρωταθλήματος και την Πισί Μπάσκετ, όπου σε 35 αγώνες είχε μέσους όρους 6,3 πόντων και 2,3 ριμπάουντ.

Το 1999-00, φόρεσε την φανέλα του Άρη Θεσσαλονίκης, καταλαμβάνοντας την όγδοη θέση του ελληνικού πρωταθλήματος. Με τους "κίτρινους" αγωνίστηκε σε μόλις έξι παιχνίδια της κανονικής περιόδου και σε κανένα παιχνίδι των πλέι-οφ, αλλά αγωνίστηκε σε επτά ματς για το κύπελλο Κόρατς με μέσο όρο 1,1 πόντων ανά αγώνα.

Επέστρεψε στην Γαλλία και την Μποβέ, αγωνιζόμενος σε μόλις δύο ματς, πριν κλείσει την καριέρα του στην Πισί, παίζοντας σε επτά αγώνες της δεύτερης κατηγορίας με 3,3 πόντους και 2,7 ριμπάουντ ανά παιχνίδι.

Μετά το τέλος της αγωνιστικής του καριέρας, ενεργοποιήθηκε ως προπονητής, αφού ανέλαβε χρέη βοηθού στις εθνικές ομάδες νέων και παίδων της πατρίδας του.

Παραπομπές

Πηγές 
 Philippe Urie - Basket Info
 Μια γαλλική σπεσιαλιτέ | SDNA

Γάλλοι καλαθοσφαιριστές
Καλαθοσφαιριστές Άρη
Καλαθοσφαιριστές Λε Μαν Σαρτ Μπασκέτ‎‎
Καλαθοσφαιριστές Ρασίνγκ Μπασκέτ Παρί‎‎‎‎
Καλαθοσφαιριστές Ελάν Σαλόν‎‎‎‎‎
Πόιντ γκαρντ
Περιφέρεια κύκλου

Η περιφέρεια (αρχαία ελληνική, από το περιφερής < περιφέρωκαμπύλη ή κυκλικό αντικείμενο είναι η γραμμική απόσταση γύρω από την άκρη). Η περιφέρεια του κύκλου έχει ιδιαίτερη σημασία στη γεωμετρία και την τριγωνομετρία. Ανεπίσημα η λέξη "περιφέρεια" μπορεί επίσης να αναφέρεται στην άκρη μόνο και όχι στο μήκος από την άκρη. Η περιφέρεια είναι μια ειδική περίπτωση περιμέτρου: περίμετρος είναι το μήκος γύρω από κάθε κλειστό σχήμα, αλλά συμβατικά η "περίμετρος" χρησιμοποιείται συνήθως σε αναφορά ενός πολύγωνο , αλλά και σε συνεχώς διαφορίσιμες καμπύλη.

Περιφέρεια ενός κύκλου 

Η περιφέρεια του κύκλου είναι η απόσταση γύρω από αυτό. Ο όρος χρησιμοποιείται κατά τη μέτρηση φυσικών αντικειμένων, καθώς και όταν εξετάζεται αφηρημένα γεωμετρικά σχήματα.

Σχέση με το π 
Η περιφέρεια ενός κύκλου σχετίζεται με μία από τις πιο σημαντικές μαθηματικές σταθερές σε όλα τα μαθηματικά. Αυτή η σταθερά εκπροσωπείται από το ελληνικό γράμμα . Η αριθμητική τιμή του  είναι 3.14159 26535 89793 ... (βλέπε  A000796). Το π ορίζεται ως η αναλογία της περιφέρειας ενός κύκλου  με διάμετρο :
 
Ή, αντίστοιχα, ως ο λόγος της περιφέρειας με το διπλάσιο της ακτίνας. Ο παραπάνω τύπος μπορεί να γίνει:
 
Η χρήση της μαθηματικής σταθεράς  είναι πανταχού παρούσα στα μαθηματικά, τη μηχανική και την επιστήμη. Ο σταθερός λόγος της περιφέρειας προς την ακτίνα  επίσης έχει πολλές χρήσεις στα μαθηματικά, τη μηχανική και την επιστήμη. Οι χρήσεις αυτές περιλαμβάνουν, αλλά δεν περιορίζονται σε ακτίνια, προγραμματισμού υπολογιστών και φυσικές σταθερές. Το ελληνικό γράμμα τ (ταυ) μερικές φορές χρησιμοποιείται για να εκπροσωπήσει αυτό το σταθερό, αλλά δεν είναι γενικά αποδεκτή ως ορθή σημειογραφία.

Περιφέρεια μιας έλλειψης 
Η περιφέρεια μιας έλλειψης εκφράζεται σε σχέση με το πλήρες ελλειπτικό ολοκλήρωμα του δεύτερου είδους.

Περιφέρεια ενός γραφήματος 
Στη θεωρία γραφημάτων , η περιφέρεια της ένα γράφημα αναφέρεται το μεγαλύτερο κύκλο που περιέχονται σε αυτό το γράφημα.

Δείτε επίσης 
 Μήκος τόξου
 Εμβαδόν
 Πυθαγόρειο θεώρημα
 Όγκος

Αναφορές

Εξωτερικοί σύνδεσμοι 
 Numericana - Περιφέρεια μιας έλλειψης
 Περιφέρεια ενός κύκλου Με διαδραστικό applet και animation

Κύκλος
Άκρινγκτον Στάνλεϊ

Η Άκρινγκτον Στάνλει (αγγλικά: Accrington Stanley) είναι ποδοσφαιρικός σύλλογος που εδρεύει στο Άκρινγκτον της Αγγλίας. Τα χρώματα της φανέλας της είναι το κοκκινο και το λευκό. Ο σύλλογος αγωνίζεται στης κατηγορίες του συστήματος ποδοσφαιρικών πρωταθλημάτων Αγγλίας. Η ομάδα διεξάγει τα εντόε έδρας παιχνίδια της στο Κρόουν Γκράουντ, χωρητικότητας 5.057 θεατών, ρων των οποίων 2.000 καθήμενοι.

Ιστορία
Η Άκρινγκτον Στάνλει ιδρύθηκε το 1968. Δημιουργήθηκε μετά την διάλυση της πρώτης Άκρινγκτον Στάνλει το 1966. Η πρώτη Άκρινγκτον Στάνλει ήταν απο τα 12 ιδρυτικά μέλη της δημιουργίας της Φούτμπολ Λιγκ το Σεπτέμβριο του 1888.

Πηγές

Εξωτερικοί σύνδεσμοι

Αθλητικοί σύλλογοι Αγγλίας
Ιδρύσεις αθλητικών συλλόγων το 1968
Ποδοσφαιρικές ομάδες Αγγλίας
Ιδρύσεις ποδοσφαιρικών ομάδων το 1968